Държавен вестник, бр. 31, 2014 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  31
7. установяване на несъгласувана промяна 
на схемата за присъединяване на клиента;
8. извършване на оперативни превключвания 
в разпределителните мрежи за локализиране и 
отделяне от схемата на повредени участъци, за 
регулиране на натоварването или за повиша­
ване сигурността на работа на мрежата, които 
не подлежат на планиране, с изключение за 
клиенти първа категория;
9. неизпълнени от клиента задължителни 
технически условия за инсталиране на собствен 
източник за резервно захранване, предписани му 
от съответния мрежови оператор, или неспазени 
от клиенти задължения по чл. 121, ал. 2 ЗЕ. 
(2) Съответният мрежови оператор може да 
преустанови временно преноса на електрическа 
енергия през съответната мрежа към клиента 
с предварително писмено предизвестие при:
1. планов ремонт или реконструкция на 
съоръжения на съответния мрежови оператор; 
2. планови прегледи на съоръжения, изис­
кващи обезопасяване чрез изключването им.
(3) Съответният мрежови оператор може да 
преустанови присъединяването:
1. на лица, които са се присъединили към 
съответната мрежа, без да имат право на това;
2. на клиенти, допуснали присъединяването 
на трето лице до собствените им електрически 
уредби без изричното съгласие на преносното 
или съответното разпределително предприятие;
3. при неизпълнение в срок на предписа­
ние на контролен орган за отстраняване на 
нарушение;
4. на клиенти, които със собствената си 
мрежа внасят смущения в електроенергийната 
система.
(4) Срокът за предизвестие по ал. 2 се оп­
ределя в договора/договорите по чл. 23, ал. 3, 
т. 2, съответно в общите условия.
(5) За случаите по ал. 3 се съставя двустра­
нен констативен протокол.
(6) В сроковете по ал. 4 клиентите с дого­
ворена предоставена мощност над 100 kW и 
клиентите с първа категория по осигуреност 
на електроснабдяването могат да подадат пис­
мено възражение пред органа за управление на 
съответния мрежови оператор относно срока и 
основанието за преустановяване. Възражението 
се разглежда в 7-дневен срок от получаването му 
и клиентът се уведомява писмено за резултата.
Чл. 42. (1) Доставчиците могат да поискат от 
съответния мрежови оператор да преустанови 
временно снабдяването с електрическа енергия 
на обект на клиент при неизпълнение на задъл­
жения по договора за продажба на електрическа 
енергия, включително при неизпълнение на 
задължението за своевременно заплащане на 
потребената електрическа енергия или надви­
шаване на договорената предоставена мощност.
(2) Сроковете на предизвестията и другите 
условия за временно преустановяване на снаб­
дяването се уреждат в договорите, съответно в 
общите условия за продажба на електрическа 
енергия, както и в договора/договорите по 
чл. 23, ал. 3, т. 2. 
(3) При изпълнение на задължението си по 
ал. 2 съответният мрежови оператор не носи 
отговорност за вредите, причинени от преус­
тановяване преноса на електрическа енергия.
Чл. 43. (1) Когато максималната потребена 
активна мощност превиши договорената предо-
ставена мощност, съответният мрежови опера­
тор може да преустанови преноса на електри­
ческа енергия до клиента до отстраняването на 
причината за превишаването в следните случаи:
1. за предотвратяване на непосредствена 
опасност за сигурността на лица или съоръ­
жения;
2. за предотвратяване или прекратяване 
на смущения в качеството и сигурността на 
снабдяване на други клиенти или смущаващи 
обратни въздействия върху устройства на съот­
ветния мрежови оператор или на трети лица;
3. когато след предупреждение от страна 
на съответния мрежови оператор клиентът 
продължи да надвишава договорената предо-
ставена мощност.
(2) Преносът на електрическа енергия по 
ал. 1 се преустановява след еднократно писмено 
предупреждение на клиента за превишението 
със срок за отстраняването не по-малък от 
7 дни с изключение на случаи по ал. 1, т. 1, 
когато обстоятелствата налагат незабавно 
преустановяване.
(3) В срока по ал. 2 клиентът може да 
подаде писмено възражение пред органа за 
управление на съответния мрежови оператор 
относно срока и основанието за преустановява­
не. Възражението се разглежда в 7-дневен срок 
от получаването му и клиентът се уведомява 
писмено за резултата.
(4) В случаите, когато клиентът се нуждае 
от трайно увеличаване на договорената пре­
доставена мощност над присъединената, се 
прилага редът на чл. 40.
Чл. 44. В случаите, когато клиенти два или 
повече пъти нарушават задължението си за 
своевременно изплащане на дължимите суми 
за електрическа енергия, след писмено пре­
дупреждение съответният мрежови оператор 
може за своя сметка да монтира измервателно 
средство, позволяващо предварително запла­
щане на определено количество електрическа 
енергия по избор на клиента.
Чл. 45. (1) Съответният мрежови оператор 
възстановява присъединяването и/или снабдя­
ването с електрическа енергия след отстраня­
ване на причините за преустановяването им.
(2) В случаите по чл. 43, ал. 1 съответният 
мрежови оператор възстановява присъединя­
ването и/или снабдяването, когато клиентът 
е възстановил разходите за преустановяване и 
възобновяване на снабдяването.